แบงก์ซีไอเอ็มบีชวนลูกค้าลงทุนเสี่ยงผลตอบแทนสูง
บล. CGS CIMB และ ธนาคาร ซีไอเอ็มบี ไทย ออกโปรโมชั่นมอบ Privilege สุดพิเศษพร้อมโอกาสรับผลตอบแทนในการลงทุนระยะสั้น 5-15% ต่อปี
4 มิ.ย. 2562

บล. CGS CIMB และ ธนาคาร ซีไอเอ็มบี ไทย ออกโปรโมชั่นมอบ Privilege สุดพิเศษพร้อมโอกาสรับผลตอบแทนในการลงทุนระยะสั้น 5-15% ต่อปี
นายอดิศร เสริมชัยวงศ์ รักษาการกรรมการผู้จัดการใหญ่และประธานเจ้าหน้าที่บริหาร ธนาคาร ซีไอเอ็มบี ไทย ร่วมกับ สุชาย สุทัศน์ธรรมกุล ประธานเจ้าหน้าที่บริหาร บริษัท หลักทรัพย์ ซีจีเอส-ซีไอเอ็มบี (ประเทศไทย) ร่วมเปิดตัวมอบ Privilege สุดพิเศษ มูลค่า 15,000 – 160,000 บาท แก่กลุ่มผู้ลงทุนรายใหญ่ (High Net Worth) ที่ลงทุนรวมตั้งแต่ 30 ล้าน, 50 ล้าน และ 150 ล้านบาทขึ้นไป ในผลิตภัณฑ์หุ้นกู้ที่มีอนุพันธ์แฝง ELN ผลตอบแทนอ้างอิงราคาหลักทรัพย์ใน SET50 เป็นการลงทุนระยะสั้นรูปแบบใหม่ อายุ 1-9 เดือน โอกาสรับผลตอบแทนสูง 5-15% ต่อปี มูลค่าลงทุนต่อครั้งขั้นต่ำเพียง 1 ล้านบาท
สำหรับ ELN เป็นหุ้นกู้ที่มีอนุพันธ์แฝง มีความเสี่ยงสูงและมีความซับซ้อน เสนอขายต่อผู้ลงทุนรายใหญ่ ตั้งแต่วันนี้ถึง 31 กรกฎาคม 2562 วงเงินออกหุ้นกู้ 3,000 ล้านบาท